Néhány nap és már a számlanyitásért sem kell fiókba menni! | Lokál
Néhány nap és már a számlanyitásért sem kell fiókba menni!
Lokál, 2017. 06. 26. 12:20
Az új technológia zártkörű tesztelése folyamatban van, ami után hamarosan várható, hogy a lakossági ügyfelek élesben is használatba vehessék, ami a lakossági ügyfelek elektronikus azonosítását részletesen szabályozó MNB rendelet hatályba lépését követően várható. Az MNB a rendelet egyeztetési folyamatába bevonta a Magyar Bankszövetséget, és a végleges szabályozást a GRÁNIT Bank információja szerint a bankrendszer véleményét figyelembe véve alakítja ki.
A GRÁNIT Bank 2010-es alapításától kezdve digitális modellt valósít meg a lakossági üzletágban. Ennek keretében minden évben újabb és újabb innovatív szolgáltatásokkal igyekszik a lakossági ügyfelek számára egyértelművé tenni, hogy a bankolás egyszerre lehet kényelmes, gyors és költséghatékony. A GRÁNIT VideóBank 2012-es bevezetésekor az ország első, PC-n és mobileszközön, a világon bárhonnan elérhető videós ügyfélszolgálata volt, tavaly ősszel pedig a bank Európában is elsőként vezette be az újgenerációs, a Mastercard technológiáján alapuló banki mobiltárcát, a GRÁNIT Pay-t. A GRÁNIT Bank mobilapplikációjában elérhető GRÁNIT Pay alkalmazással a hagyományos bankkártya pillanatok alatt a mobiltelefonra telepíthető, és ezt követően az érintőkártya képes elfogadóhelyeken bárhol a világon lehet bankkártya nélkül, a mobiltelefonnal fizetni.
A GRÁNIT Bank mobilapplikációja emellett számos ingyenes kényelmi és biztonsági megoldást tartalmaz,
többek között a piacon továbbra is egyedülálló GRÁNIT Lock-ot, amellyel az ügyfél a bankkártyáját bármilyen visszaélés megakadályozására egy kattintással zárolhatja, majd egy újabb kattintással ismét megnyithatja.
Az elektronikus csatornán lebonyolítható ügyfélazonosítást megengedő – mától hatályos – 2017. évi LIII számú törvény a pénzmosás és a terrorizmus finanszírozása megelőzéséről és megakadályozásáról várhatóan nemcsak a XXI századi digitális bankolás előtt nyitja meg az utat, de valóban lehetővé válik, hogy a számlanyitás miatt sem kell többé a fiókba járni. „A banki ügyfelek 92 százaléka örömmel fogadná, ha úgy nyithatná meg bankszámláját otthonról, hogy közben a személyes ügyintézésről sem kell lemondania és 73 százalékuk szerint nagymértékben elősegítené a bankváltást, ha az új bankszámláért be sem kell menniük a fiókba” – hangsúlyozta a GRÁNIT Bank közleménye a bank felmérése alapján. A GRÁNIT Bank internetes kérdőívére beérkezett csaknem 1400 válasz alapján az ügyfelek 79 százaléka kipróbálna egy új bankot, ha nincs számlavezetési díj és a bankkártya az első évben ingyenes, 84 százalékuk pedig inkább otthonról online nyitna bankszámlát, mint egy bankfiókban vagy egy előre egyeztetett helyszínen, vállalva az esetleges kiszállási díjat is.
Címkék GRÁNIT Bank VideóBank legmodernebb technológia ügyfélazonosítás videó-chat